ΦΥΛΛΟ ΕΡΓΑΣΙΑΣ ΤΟ ΕΜΠΟΡΙΟ- Η ΕΛΛΗΝΙΚΗ ΟΙΚΟΝΟΜΙΑ ΚΑΤΑ ΤΟ 19ο ΑΙΩΝΑ
1. Να χαρακτηρίσετε τις ακόλουθες προτάσεις ως προς την ορθότητά τους, γράφοντας τη λέξη «σωστό» ή «λάθος» δίπλα από τον αριθμό που αντιστοιχεί στην κάθε πρόταση: 
1. Όταν εξετάζουμε το εμπόριο της Ελλάδας μέχρι το 1913 εννοούμε βασικά το εσωτερικό εμπόριο.
2. Κατά τη διάρκεια του 19ου αιώνα η ανάπτυξη του εξωτερικού εμπορίου ακολούθησε ρυθμούς ανάλογους με τη γενικότερη βελτίωση των εθνικών οικονομικών μεγεθών.
3. Στα βιομηχανικά προϊόντα που εισάγονταν τον 19ο αιώνα κυριαρχούσαν τα υφάσματα και τα νήματα.
4. Στα τέλη του 19ου – αρχές του 20ού αιώνα,  το σύνολο των εξαγωγών της ελληνικής σταφίδας απορροφούσε η Γερμανία.
5. Η Ελλάδα, μετά την ανεξαρτησία της, διέθετε σημαντικές πρώτες ύλες και εξειδικευμένο εργατικό δυναμικό.
6. Το εξαγωγικό εμπόριο της Ελλάδας, μέχρι τους βαλκανικούς πολέμους, αποτελούσε αξιόπιστη πηγή δημοσίων εσόδων.
7. Τον 19ο αι. οι εμπορικές σχέσεις με την Οθωμανική αυτοκρατορία βρίσκονταν στην πρώτη θέση από πλευράς όγκου και αξίας. 
8. Το βαμβάκι και ο καπνός κατείχαν την πρώτη θέση στις ελληνικές εξαγωγές στα τέλη του 19ου– αρχές 20ού αιώνα.
9.  Μετά το 1880 υπήρξε σημαντική εμπορική κίνηση στα κατεργασμένα δέρματα.
10. Στις εισαγωγές αγροτικών προϊόντων στην πρώτη θέση βρίσκονταν τα δημητριακά.



2. Να επιλέξετε και να γράψετε τη σωστή απάντηση για κάθε ομάδα από τις ακόλουθες ερωτήσεις:
1. Από τα παρακάτω αγροτικά και βιομηχανικά είδη δεν εξαγόταν από την Ελλάδα τον 19ο αιώνα:
α. το βαμβάκι
β. ο μόλυβδος
γ. η σμύριδα
δ. το σιτάρι
3ο ΘΕΜΑ
Aντλώντας πληροφορίες από το παρακάτω κείμενο και βασιζόμενοι/-ες στις γνώσεις σας:
α. να παρουσιάσετε τη θέση που κατείχε η σταφίδα στις εξαγωγές των αγροτικών προϊόντων της Ελλάδας στα τέλη του 19ου και στις αρχές του 20ού αιώνα και να την αιτιολογήσετε                                                                                                                     (μονάδες 12) 
β. να σχολιάσετε κριτικά τη σημασία του εξωτερικού εμπορίου για την οικονομία της Ελλάδας, λαμβάνοντας ειδικότερα υπόψη την περίπτωση του εμπορίου σταφίδας.                                                                                                                             
          (μονάδες 13)
Μονάδες 25
ΚΕΙΜΕΝΟ
Η καταστροφή των γαλλικών αμπελιών στην αρχή της δεκαετίας του 1879 από φυλλοξήρα ήρθε να παράσχει στην Ελλάδα μιαν ακόμη ευκαιρία για εισροή συναλλάγματος και κερδών από ένα τυχαία επιβεβλημένο προστατευτικό καθεστώς. Όχι μόνο ανέβηκε η ζήτηση της σταφίδας, αλλά η ελληνική σταφίδα πρόσθεσε στην παραδοσιακή αγορά της, την Αγγλία, και μια δεύτερη: τη Γαλλία. […] Ο Τρικούπης είχε αποθέσει όλες τις ελπίδες του στην αύξηση της γεωργικής παραγωγής για την αναστροφή της οικονομικής δυσπραγίας της Ελλάδας.[…] Η σταφιδοπαραγωγή φαινόταν να μη χρειάζεται καμιά ξεχωριστή ενίσχυση. Αναπτυσσόταν κάτω από ένα καθεστώς φυσικής - ή μάλλον εξωτερικά εξασφαλισμένης-προστασίας μετά την καταστροφή των γαλλικών αμπελιών. Επιπλέον η αυξημένη ζήτηση επέτρεψε ώστε να αυξηθεί ανάμεσα στο 1872 και το 1891 ο μεν εξαγωγικός δασμός κατά πάνω από 55%, η σοδειά  κατά 192% και ο εισπραττόμενος φόρος κατά 357%. 

